OPATIJA 21 d.o.o.

Maršala Tita 3

Opatija

Opatija, 11.11.2014.

**DOKUMENTACIJA ZA NADMETANJE**

**za opskrbu električnom energijom**

**1. PODACI O NARUČITELJU**

## UPUTE PONUDITELJIMA

## ZA

## IZRADU I PREDAJU PONUDE

Naručitelj:

OPATIJA 21 d.o.o.

Maršala Tita 3

51410 Opatija

Hrvatska

MB: 2423987

OIB: 24313544105

Telefonski broj: 00385 51/680 130

Broj telefaksa: 00385 51/680 131

Internetska adresa: www.opatija21.hr

Elektronska pošta: uprava@opatija21.hr

## 2. PODACI O SLUŽBI I OSOBAMA ZADUŽENIM ZA KOMUNIKACIJU S PONUDITELJEM

Javnu nabavu provodi OPATIJA 21 d.o.o. Za sve informacije po ovom javnom nadmetanju zainteresirani gospodarski subjekti mogu kontaktirati sa direktorom, Mladenom Sinožićem, tel 051 680 130 ili e-mail uprava@opatija21.hr

## 3. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

U smislu članku 13. Zakona o javnoj nabavi („Narodne novine“ broj 90/11, 83/13, 143/13 i 13/14-Odluka Ustavnog suda RH)) Opatija 21 d.o.o. ne smije sklapati ugovore o javnoj nabavi sa slijedećim gospodarskim subjektima:

- Marea d.o.o. Ičići,

- B.W.A. d.o.o. Opatija

- Privatna specijalistička ordinacija obiteljske medicine Tamara Sinožić dr. med. – Mošćenička Draga

- Dekon – poslovno savjetovanje – Opatija

-AMF – inženjering d.o.o. – Opatija

- EPO, Expert poslovnih odluka, Obrt za usluge Emila Priskića- Opatija,

- VIGOS d.o.o. - Rijeka.

**4. VRSTA POSTUPKA JAVNE NABAVE**

Opatija 21 d.o.o. provodi otvoreni postupak javne nabave male vrijednosti.

**5. PROCIJENJENA VRIJEDNOST NABAVE**

Procijenjena vrijednost nabave temeljena je na ukupnom iznosu za opskrbu električnom energijom, što ukupno bez poreza na dodanu vrijednost (bez PDV-a) iznosi 350.000,00 kuna.

Količina predmeta nabave je okvirna i ukupna plaćanja ne mogu biti veća od procijenjene vrijednosti nabave

**6. OPIS PREDMETA NABAVE**

Nabava opskrbe električnom energijom za jednogodišnje razdoblje za potrebe Opatije 21 d.o.o. za sportsku dvoranu “Marino Cvetković“ u Opatiji.

Predmet ovog postupka javne nabave je nabava opskrbe električnom energijom, temeljem iskazanih potreba, te u svemu sukladno tehničkim karakteristikama i ostalim traženim uvjetima naznačenima u ovoj Dokumentaciji za nadmetanje. Isporučena električna energija mora sadržavati najmanje 20% električne energije iz obnovljivih izvora.

Radi stimuliranja proizvodnje energije iz obnovljivih izvora kako bi ona postala konkurentnija energiji dobivenoj iz konvencionalnih izvora te poticanja izgradnje novih izvora obnovljive energije i postizanja održivog razvoja, naručitelj je odredio da električna energija mora sadržavati gore navedeni minimalni postotak električne energije iz obnovljivih izvora.

Naime, jedan od ciljeva Strategije Europa 2020., usvojene 2010. godine na razini EU, je povećanje udjela obnovljivih izvora energije u konačnoj potrošnji energije na 20%. S time u vezi, u Republici Hrvatskoj usvojena je Strategija održivog razvitka Republike Hrvatske („Narodne novine“, broj 30/09), kojom su utvrđene smjernice dugoročnog djelovanja te temeljna načela i mjerila za određivanje ciljeva i prioriteta.

Obnovljivi izvori energije su obnovljivi nefosilni izvori energije odnosno energija vjetra, sunčeva energija, aerotermalna, geotermalna i hidrotermalna energija, energija mora, energija vodotoka, energija iz biomase, plina iz deponija otpada, plina iz postrojenja za obradu otpadnih voda i bioplina. (članak 3. Zakona o tržištu električne energije, „Narodne novine“, broj 22/13).

Kao jamstvo ispunjenja uvjeta o podrijetlu električne energije, opskrbljivač s kojim Naručitelj sklopi ugovor temeljem ovog nadmetanja je obvezan po izvršenoj isporuci električne energije dostaviti Naručitelju važeći(e) certifikat(e) (jamstvo podrijetla) izdan(e) od strane certifikacijskog tijela ili na drugi način jamčiti da je isporučena električna energija proizvedena iz obnovljivih izvora.

CPV oznaka 09310000-5 - Električna energija

Evidencijski broj nabave: 14-01-MV.

**7. KOLIČINA PREDMETA NABAVE**

Prema priloženom troškovniku

**8. TEHNIČKA SPECIFIKACIJA PREDMETA NABAVE**

Obračunski elementi na temelju kojih će se vršiti obračun opskrbe električne energije su:

- radna snaga u kW (za ona obračunska mjerna mjesta na kojima se snaga registrira) preuzeta

- radna energija izražena u kWh.

Radna snaga (SVT) u (kW) određuje se na temelju vršnog opterećenja, što predstavlja najveće srednje opterećenje izmjereno tijekom 15 minutnog mjesečnog obračunskog razdoblja u doba viših dnevnih tarifnih stavki.

Radna energija (kWh) se određuje mjerenjem. Tarifne stavke za prodaju električne energije utvrđuju se s obzirom na doba dana kako slijedi:

 - Više dnevne tarifne stavke (RVT): obračunava se električna energija isporučena u vremenu od 07 do 21 kada se primjenjuje zimsko računanje vremena, odnosno od 08 do 22 kada se primjenjuje ljetno računanje vremena.

 - Niže dnevne tarifne stavke (RNT): obračunava se električna energija isporučena u vremenu od 21 do 07 slijedećeg dana kada se primjenjuje zimsko računanje vremena, odnosno od 22 do 08 sati slijedećeg dana kada se primjenjuje ljetno računanje vremena.

 - Jednotarifne stavke (JT): obračunava se električna energija isporučena na mjernom mjestu s tarifnim modelom u kojem se obračunava samo jedna tarifa (npr. tarifni model-niski napon plavi)

 - Javna rasvjeta (JR): obračunava se električna energija isporučena na mjernom mjestu s tarifnim modelom javna rasvjeta.

Opskrbljivač mora kao obračunski element predvidjeti i Naknadu za poticanje proizvodnje iz obnovljivih izvora (OIE).

**Obračunsko razdoblje**

Obračunsko razdoblje za koje će opskrbljivač obračunavati električnu energiju iznosi 30+/-3 dana.

**Cijene**

Opskrbljivač će u troškovnik upisati jediničnu cijenu za slijedeće obračunske elemente na osnovu kojih će se vršiti obračun opskrbe električne energije:

 - radna snaga (SVT) u jedinicama mjere (kn/kW)

 - radna energija u doba više dnevne tarifne stavke (RVT) u jedinicama mjere (kn/kWh)

 - radna energija u doba niže dnevne tarifne stavke (NVT) u jedinicama mjere (kn/kWh)

 - radna energija jednotarifne stavke (JT) u jedinicama mjere (kn/kWh)

 - naknadu za poticanje proizvodnje iz obnovljivih izvora (OIE) (kn/kWH).

Jedinična cijena obračunskih elemenata treba sadržavati sve troškove opskrbljivača na mjestu isporuke električne energije. Iznos naknade za poticanje proizvodnje iz obnovljivih izvora energije (OIE) prikazuje se odvojeno od cijene ostalih obračunskih elemenata, kao zasebna stavka u troškovniku.

Jedinična cijena ne obuhvaća ostale naknade (naknade za korištenje prijenosne i distribucijske mreže) kako je to definirano zakonskom regulativom iz ovog područja.

**9. MJESTO ISPORUKE ROBE**

 Opatija, prema mjernim mjestima.

**10. ROK ISPORUKE ROBE**

Rok isporuke robe:

12 (dvanaest) mjeseci.

Rok početka isporuke robe: Isporuka električne energije počinje od datuma primjena ugovora o javnoj nabavi i nakon što isporučitelj zaprimi od operatora distribucijskog sustava odnosno prijenosnog sustava pisanu suglasnost o usklađenosti ugovora o javnoj nabavi sa ugovorom o korištenju mreže kojeg je naručitelj sklopio sa operatorom distribucijskog sustava odnosno prijenosnog sustava, za sva obračunska mjerna mjesta iz ugovora o javnoj nabavi.

**11. ELEKTRONIČKA DRAŽBA**

Naručitelj za ovaj predmet nabave neće provesti elektroničku dražbu.

**12. UVJETI SPOSOBNOSTI**

**12.1. DOKAZ O PRAVNOJ I POSLOVNOJ SPOSOBNOSTI**

**12.1.1.IZVADAK IZ ODGOVARAJUĆEG REGISTRA** - ne stariji od 3 mjeseci od dana slanja poziva na nadmetanje.

Svaki ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

Upis u registar dokazuje se odgovarajućim izvodom:

Izvadak iz sudskog registra za pravnu osobu

ili

Izvadak iz obrtnog registra za fizičke osobe, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

**12.1.2. Dozvola Hrvatske regulatorne agencije** (HERA) za obavljanje djelatnosti opskrbe

električnom energijom sukladno čl. 16. stavak 1. i 2. Zakona o energiji („Narodne novine’ broj 120/12). Dokaz se prilaže u obliku preslike važeće dozvole izdane od Hrvatske energetske regulatorne agencije te navedenim dokazom ponuditelj mora dokazati da je ovlašten za obavljanje djelatnosti opskrbe električnom energijom.

**12.1.3. Sklopljen sporazum** kojim se reguliraju prava i obveze između tržišnog sudionika (opskrbljivača) i Operatora tržišta, sukladno čl. 17. Pravila djelovanja tržišta električne energije (NN broj 135/06, 146/10 i 90/12) . Dokaz se dostavlja u obliku preslike Sporazuma ili potvrde Hrvatskog operatora tržišta energije d.o.o. ili na drugi odgovarajući način.

**12.1.4. Sklopljen ugovor** o međusobnim pravima i obvezama u svezi s preuzimanjem obračunom i naplatom pripadajućeg udjela električne energije proizvedene iz postrojenja koja koriste obnovljive izvore energije i kogeneracije sukladno čl. 7. Uredbe o minimalnom udjelu električne energije proizvedene iz obnovljivih izvora energije i kongeneracije (NN broj 33/07 i 8/11 ). Dokaz se dostavlja u obliku preslike Sporazuma ili potvrde Hrvatskog operatora tržišta energije d.o.o. ili na drugi odgovarajući način.

**12.2. DOKAZ FINANCIJSKE SPOSOBNOSTI**

Ponuditelj je obvezan dostaviti slijedeće dokumente i zadovoljiti minimalne razine financijske sposobnosti:

12.2.1. dokument izdan od bankarskih ili drugih financijskih institucija (BON-2/SOL-2 ili slično) kojim se dokazuje solventnost gospodarskog subjekta, odnosno da nije bio u neprekidnoj blokadi, u posljednjih 6 (šest) mjeseci, dulje od 10 (deset) dana računajući od dana početka postupka. Ovim dokazom ponuditelj dokazuje solventnost tvrtke.

Ako iz opravdanog razloga gospodarski subjekt nije u mogućnosti dostaviti dokument o financijskoj sposobnosti koji je javni naručitelj tražio, on može dokazati financijsku sposobnost i bilo kojim drugim dokumentom koji sadrži gore traženo.

**12.3. DOKAZ TEHNIČKE SPOSOBNOSTI**

**12.3.1.** Popis ugovora o isporuci robe izvršenih u 2014. godini i tijekom 2011., 2012. i 2013. godine. Popis ugovora sadrži iznos, datum isporuke robe i naziv druge ugovorne strane.

Popis kao dokaz o zadovoljavajućoj isporuci robe sadrži ili mu se prilaže potvrda druge ugovorne strane o urednoj isporuci robe iste ili slične vrste kao predmet nabave.

Potvrda se mora odnositi na izvršenje istih ili sličnih ugovora kao što je ovaj predmet koji je opisan u točki 6. Dokumentacije za nadmetanje, za najmanje jedan (1) izvršen ugovor čija je vrijednost najmanje 320.000,00 kuna (sa PDV-om).

Pod istim ili sličnim ugovorom podrazumijeva se da je iz ugovora navedenog/ih u popisu ugovora najmanje 20% od ukupne količine isporučene energije proizvedeno iz obnovljivih izvora energije što ponuditelj dokazuje potvrdom/potvrdama druge ugovorne strane kojoj je električnu energiju isporučio. Potrebno je dokazati da je najmanje 140.000 kWh (cca 20% potrošnje iz ovog troškovnika) isporučene električne energije iz obnovljivih izvora energije.

Naručitelj zadržava pravo provjere istinitosti potvrde izravno od druge ugovorne strane

**13. OBVEZNI RAZLOZI ISKLJUČENJA PONUDITELJA**

Javni naručitelj obvezan je isključiti natjecatelja ili ponuditelja iz postupka javne nabave:

13.1. ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

Za potrebe utvrđivanja navedenoh okolnosti gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca računajući od dana početka postupka javne nabave.

13.2. ako nije ispunio obvezu dospjelih poreznih obveza i obveza za mirovinsko i zdravstveno osiguranje osim ako mu prema posebnom zakonu plaćanje tih obveza nije dopušteno ili mu je odobrena odgoda plaćanja.

Za potrebe utvrđivanja navedenih okolnosti gospodarski subjekt u ponudi mora dostaviti POTVRDU POREZNE UPRAVE O STANJU DUGA ili važeći jednakovrijedni dokument nadležnog tijela države sjedišta ponuditelja ako se u toj državi ne izdaje potvrda porezne uprave ili izjava pod prisegom ili odgovarajuća izjava osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja.

Iz potvrde mora biti razvidno da je ponuditelj ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

Potvrda porezne uprave ili jednakovrijedni dokument, odnosno izjava ne smije biti starija od 30 dana računajući od dana početka postupka javne nabave.

U slučaju postojanja sumnje u istinitost gore dostavljenih podataka u priloženim dokumentima ili izjavama, naručitelj se može obratiti nadležnim tijelima radi dobivanja informacija, a u slučaju da se radi o ponuditelju sa sjedištem u drugoj državi, naručitelj može zatražiti suradnju nadležnih vlasti.

Ukoliko je ponuditelj dostavio lažne podatke, naručitelj ga je obvezan isključiti temeljem članka 67. stavak 1. točka 3. Zakona.

**14. OSTALI RAZLOZI ISKLJUČENJA PONUDITELJA**

Javni naručitelj će iz postupka javne nabave isključiti ponuditelja:

ako je gospodarski subjekt u posljednje dvije godine računajući do početka postupka javne nabave učinio težak profesionalni propust koji javni naručitelj može dokazati na bilo koji način.

Težak profesionalni propust je postupanje gospodarskog subjekta u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini tog gospodarskog subjekta neprikladnom i nepouzdanom stranom ugovora o javnoj nabavi koji javni naručitelj namjerava sklopiti. Težak profesionalni propust kod izvršenja ugovora o javnoj nabavi je takvo postupanje gospodarskog subjekta koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje javni naručitelj na temelju objektivne procjene okolnosti svakog pojedinog slučaja.

U slučaju zajednice ponuditelja, postojanje ostalih razloga isključenja utvrđuju se za sve članove zajednice pojedinačno, kao i za podizvoditelje.

**15. UVJETI ZA ZAJEDNIČKE PONUDITELJE**

U slučaju zajedničke ponude, svi članovi zajednica ponuditelja obvezni su:

- dostaviti dokaze iz točke 12.1.1. i točke 13. ove dokumentacije kojima će dokazati da nema razloga za njihovim isključenjem.

Ukoliko ponuda zajednice ponuditelja bude prihvaćena kao najpovoljnija, zajednica ponuditelja je obvezna na pismeni zahtjev, naručitelju dostaviti pravni akt (ugovor, sporazum) kojim se uređuju pravni oblik njihova zajedničkog ustrojstva u svezi izvršenja ugovora.

U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drukčije.

Naručitelj će odbiti ponudu ponuditelja koji je dostavio dvije ili više ponuda u kojima je ponuditelj i/ili član zajednice ponuditelja,

Odgovornost ponuditelja iz zajednice ponuditelja je solidarna.

**16. PODIZVODITELJI**

 Gospodarski subjekti koji namjeravaju dati dio ugovora o javnoj nabavi u podugovor jednom ili više podizvoditelja dužni su u ponudi navesti sljedeće podatke:

– naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja, i

– predmet, količinu, vrijednost podugovora i postotni dio ugovora o javnoj nabavi koji se daje u podugovor.

Ako je odabrani ponuditelj dio ugovora o javnoj nabavi dao u podugovor, navedeni podaci moraju biti navedeni u ugovoru o javnoj nabavi.

Javni naručitelj obvezan je neposredno plaćati podizvoditelju za izvedene radove, isporučenu robu ili pružene usluge.

Odabrani ponuditelj mora svom računu, odnosno situaciji priložiti račune, odnosno situacije svojih podizvoditelja koje je prethodno potvrdio.

Sudjelovanje podizvoditelja ne utječe na odgovornost odabranog ponuditelja za izvršenje ugovora o javnoj nabavi.

U slučaju da gospodarski subjekt namjerava dati dio ugovora o javnoj nabavi u podugovor jednom ili više podizvoditelja dužan je u ponudi **obvezno dostaviti** slijedeće:

- dokaze iz točke 12.1.1. i točke 13. ove dokumentacije kojima će dokazati da nema razloga za njihovim isključenjem.

**17. VRSTA, SREDSTVO I UVJETI JAMSTAVA**

17.1 JAMSTVO ZA OZBILJNOST PONUDE

Ponuditelj treba dati, kao sastavni dio dokumentacije za nadmetanje, jamstvo za ozbiljnost svoje ponude za slučaj odustajanja od svoje ponude u roku valjanosti ponude, dostavljanja neistinitih podataka, nedostavljanja izvornika ili ovjerenih preslika ako kao najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike traženih dokumenata, odnosno u slučaju odbijanja potpisivanja ugovora.

**Jamstvo za ozbiljnost ponude daje se na iznos od 15.000,00 kn.**

Jamstvo za ozbiljnost ponude može biti ili jamstvo (garancija) poslovne banke na rok valjanosti ponude ili zadužnica solemnizirana kod javnog bilježnika ili bjanco zadužnica solemnizirana kod javnog bilježnika

Garancija poslovne banke mora sadržavati sljedeću izjavu:

**Garancijom se neopozivo obvezuje izdavatelj garancije da će na prvi pismeni** zahtjev **Opatije 21 d.o.o. platiti cjelokupni iznos garancije bez prava na prigovor.**

Umjesto traženog jamstva ponuditelj može dati novčani polog u iznosu od 15.000,00 kuna, na račun Naručitelja broj HR23 2360 0001 1020 4275 8, te priložiti potvrdu.

**Naručitelj će jamstvo za ponudu zadržati i naplatiti u slučaju da ponuditelj:**

- odustane od svoje ponude u roku valjanosti ponude,

- odbije potpisati ugovor u roku valjanosti ponude,

- dostavi lažne podatke pri dostavi traženih dokumena

- kao najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike traženih dokumenata.

**Ponudu ponuditelja koji nije dostavio jamstvo za ozbiljnost ponude odnosno ako jamstvo nije valjano, javni naručitelj obvezan je odbiti.**

**18. SADRŽAJ I NAČIN IZRADE, TE NAČIN DOSTAVE PONUDE**

**18.1. SADRŽAJ I NAČIN IZRADE PONUDE**

 Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

 Ponuditelj će pripremiti 1 (jedan) primjerak ponude.

 Ponuda mora biti ispisana neizbrisivom tintom i potpisana od strane ovlaštene osobe ponuditelja.

 Ponuda neće sadržavati umetke između redaka. Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

 Ponuda mora biti uvezana u cjelinu na način da kroz sve stranice bude provučen jamstvenik, odnosno da se onemogući naknadno vađenje ili umetanje listova, stranice moraju biti numerirane na način da svaka ima naveden redni broj stranice i ukupan broja stranica ponude.

 Ponudbeni troškovnik u papirnatom obliku mora biti sastavni dio ponudbene dokumentacije i s njom uvezan u cjelinu.

 Dijelovi dokumentacije: jamstvo (garancija banke) ulaže se u PVC fascikl koji se povezuje s ostalim dijelovima dokumentacije za nadmetanje.

 Ponuda mora sadržavati: popunjeni ponudbeni list, jamstvo za ozbiljnost ponude, tražene dokaze sposobnosti, popunjeni troškovnik i odgovarajuće izjave iz popisa dokumentacije.

 **Svu dokumentaciju iz točke 12. i 13. ove dokumentacije ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Nakon rangiranja ponuda prema kriteriju za odabir ponude, a prije donošenja odluke o odabiru, javni naručitelj može od najpovoljnijeg ponuditelja s kojim namjerava sklopiti ugovor o javnoj nabavi, zatražiti da u roku od pet dana dostavi izvornik ili ovjerenu presliku svih onih dokumenata koji su bili dostavljeni u preslici**.

**18.2. NAČIN DOSTAVE PONUDE**

18.2.1 Dostava ponude

 Ponuđač će dostaviti ponudu u zatvorenoj omotnici.

18.2.2.Na omotnici će biti naznačeno:

a) podaci o naručitelju i to:

 **OPATIJA 21 d.o.o.**

 M. Tita 3

 51410 OPATIJA

 b) oznaka **“NE OTVARAJ – PONUDA –** **OPSKRBA ELEKTRIČNOM ENERGIJOM ZA OPATIJA 21 D.O.O.“**

c) evidencijski broj nabave: 14-01-MV

 d) naziv i adresa ponuditelja

**18.2.3. Rok za dostavu ponude: 03.12.2014. godine do 10:00 sati.**

18.2.4. Ponude se dostavljaju preporučenom poštanskom pošiljkom ili neposredno u Opatiju 21 d.o.o.. Adresa dostave ponude:

**OPATIJA 21 d.o.o.
Maršala Tita 3
51410 Opatija.**

**19. NAČIN ODREĐIVANJA CIJENE PONUDE**

Ponuditelj izražava cijenu ponude u kunama.

Cijena ponude piše se brojkama.

U cijenu ponude bez poreza na dodanu vrijednost moraju biti uračunati svi troškovi i popusti, kao i trošarine.

Cijena je promjenjiva sukladno zakonskim i podzakonskim aktima, a posebice onima koji reguliraju odnose opskrbljivača i povlaštenih kupaca (Zakon o tržištu električne energije, Zakon o energiji, Opći uvjeti za opskrbu električnom energijom).

Osnovne cijene električne energije mogu se mijenjati ukoliko dođe do povećanja godišnjeg indeksa potrošačkih cijena kojeg utvrđuje Državni zavod za statistiku za svaku kalendarsku godinu i objavljuje na svojoj službenoj Internet stranici: www.dzs.hr.

Iznos promijenjene cijene obračunskih elemenata jednak je umnošku ugovorene cijene obračunskih elemenata sa vrijednosti godišnjeg indeksa potrošačkih cijena u odnosu na prethodnu godinu, kojeg Državni zavod za statistiku objavi do kraja siječnja za godinu u kojoj se obavlja promjena cijena obračunskih elemenata, za prethodnu godinu, podijeljen sa brojem 100.

**20. ROK, NAČIN I UVJETI PLAĆANJA**

 Korisnik će račune plaćati u roku od 30 (trideset) dana od dana zaprimanja računa za uredno isporučenu robu doznakom na žiro raĉun ponuditelja.

Predujam se ne daje, kao niti sredstva osiguranja plaćanja.

**21. ROK VALJANOSTI PONUDE**

 Rok valjanosti ponude treba biti najmanje 60 dana od dana otvaranja ponude.

Na zahtjev Naručitelja Ponuditelj može produžiti rok valjanosti ponude.

**22. KRITERIJ ODABIRA PONUDE**

Najpovoljnija ponuda, između prihvatljivih ponuda, je ponuda s najnižom ponuđenom ukupnom cijenom.

**23. ODLUKA O ODABIRU ILI PONIŠTENJU**

Rok za donošenje odluke o odabiru ili poništenju iznosi 45 (četrdesetpet) dana od dana isteka roka za dostavu ponuda.

**24. JEZIK I PISMO PONUDE**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

**25. DATUM, VRIJEME I MJESTO OTVARANJA PONUDE**

**25.1. Datum, vrijeme i mjesto otvaranja ponuda**

Ponude će se otvarati **03.12.2014.**. godine u 10:00 sati u prostorijama Opatija 21 d.o.o. Opatija, M.Tita 3, suteren.

Ponude koje pristignu nakon isteka roka za dostavu ponude (dan i sat) smatrati će se zakašnjelim ponudama i vratiti će se subjektu koji ju je dostavio.

**25.2. Otvaranje ponuda**

Ponude će otvarati ovlašteni predstavnici Naručitelja.

Ponude se otvaraju prema rednom broju iz upisnika o zaprimanju ponuda. Kada je dostavljena izmjena i/ili dopuna ponude, prvo se otvara izmjena i/ili dopuna ponude te potom osnovna ponuda.

Javnom otvaranju ponuda smiju prisustvovati ovlašteni predstavnici ponuditelja i druge osobe. Pravo aktivnog sudjelovanja na javnom otvaranju ponuda imaju samo ovlašteni predstavnici naručitelja i ovlašteni predstavnici ponuditelja.

Za svaku otvorenu ponudu utvrđuje se je li ponuda potpisana te od koliko je dijelova izrađena.

Iz svake otvorene ponude obvezno se čita:

* naziv i sjedište ponuditelja, a u slučaju zajednice ponuditelja naziv i sjedište svakog člana zajednice ponuditelja,
* predmet nabave
* cijena ponude bez PDV-a i cijena ponude s PDV-om.

Zapisnik o javnom otvaranju ponuda se odmah stavlja na uvid, provjeru sadržaja i potpis nazočnim ovlaštenim predstavnicima ponuditelja.

Nazočnim ovlaštenim predstavnicima ponuditelja uručuje se zapisnika o otvaranju ponuda, a ostalim ponuditeljima na njihov pisani zahtjev.

**26. POTREBNE IZJAVE**

Ponuditelji su dužni osim Izjave o nekažnjavanju u ponudbenu dokumentaciju uvezati i Izjavu o prihvaćanju uvjeta iz dokumentacije za nadmetanje koju naručitelj dostavlja uz ovu dokumentaciju za nadmetanje.

**27. UPUTA O PRAVNOM LIJEKU**

Žalba se izjavljuje Državnoj komisiji za kontrolu postupaka javne nabave u pisanom obliku, a dostavlja se neposredno ili poštom, kao i elektroničkim putem ako su za to ostvareni obostrani uvjeti dostavljanja elektroničkih isprava u skladu s propisom o elektroničkom potpisu.

Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i naručitelju na dokaziv način.

Rok za žalbu je 5 dana od:

 1. objave poziva na nadmetanje u odnosu na sadržaj poziva na nadmetanje i dokumentacije za nadmetanje, te dodatne dokumentacije ako postoji,

 2. objave izmjene dokumentacije za nadmetanje u odnosu na sadržaj izmjene dokumentacije,

 3. otvaranja ponuda u odnosu na propuštanje naručitelja da odgovori na pravodobno dostavljen zahtjev za objašnjenjem ili izmjenom vezanom za dokumentaciju za nadmetanje te na postupak otvaranja ponuda,

 4. primitka odluke o odabiru ili odluke o poništenju u odnosu na postupak pregleda, ocjene i odabira ponuda odnosno razloge poništenja.

**28. PRIMJENA ZAKONA**

Za sve ono što nije regulirano u ovim Uputama, primjenjuju se odredbe Zakona o javnoj nabavi (“Narodne novine” 90/2011., 83/2013., 143/13 i 13/14- Odluka Ustavnog suda RH).

**1.** **PONUDBENI LIST**

***OBRASCI, IZJAVE***

 ***I POPIS DOKUMENTACIJE***

## ZA IZRADU PONUDE

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|   |  |  | **PONUDA BR.** |    |  |  |  |   |
|   |  |  |  |  |  |  |  |  |  |   |
|   |  | **OPSKRBA ELEKTRIČNOM ENERGIJOM** |  |  |   |
|  | **Naručitelj:** |  Opatija 21 d.o.o., M. Tita 3, Opatija |  |  |  |
|  | **Zajednica ponuditelja:**  DA NE (zaokruži da ili ne) |  |  |  |
|  |  |  |  |  |
|   | **Ponuditelj / članovi zajed. ponuditelja:** |  |  |  |  |   |
|   | Sjedište:  |   |  |  |  |   |
|  | Adresa za dostavu pošte:  |   |  |  |  |  |  |  |  |  |
|  | OIB: |  |  |  |  |  |  |  |  |  |
|   | tel. / fax. |  |  |  |  |  |  |  |  |   |
|   | e-mail: |  |  |  |  |  |  |  |   |
|   | broj računa (IBAN konstrukcija): |  |  |  |  |   |
|  | Direktor |  |  |  |  |  |
|  | Osoba odgovorna za izvršenje ugov. |  |  |  |  |  |
|  | Kontakt osoba: |  |  |  |  |  |
|  | Ponuditelj je u sustavu PDV-a | DA NE | DA NE |  |  |  |
|  | Član zajednice pon. ovlašt. za komunikaciju: | DA NE | DA NE |  |  |  |
|  | NAPOMENA: Ako se radi o zajednici ponuditelja, za svakog člana zajednice ponuditelja potrebno je ispuniti gore navedene podatke te naznačiti koji je član zajednice ponuditelja ovlašten za komunikaciju s naručiteljem. U slučaju da ima više od dva člana zajednice ponuditelja, potrebno je u privitak priložiti tražene podatke iz ove tablice za ostale članove zajednice ponuditelja. U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. |  |  |  |
|  | PODIZVODITELJI: |  |  |  |  |  |  |  |  |
|  | Gospodarski subjekti koji namjeravaju dati dio ugovora o javnoj nabavi u podugovor jednom ili više podizvoditelja dužni su u ponudi navesti sljedeće podatke: naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa (IBAN) podizvoditelja, i predmet, količinu, vrijednost podugovora i postotni dio ugovora o javnoj nabavi koji se daje u podugovor. |  |  |
|  |  |  |  |  |  |  |  |  |  |  |
|   | **CIJENA PONUDE bez PDV-a** |  | kn |   |  |   |
|   | **IZNOS PDV-a**  |  |  | kn |   |  |   |
|   | **UKUPNA CIJENA PONUDE s PDV-om**  |  | **kn** |  |  |   |
|   |  |   |
|   | Rok valjanosti ponude: \_\_\_\_\_\_ | dana od dana otvaranja ponuda. (min. 60 dana) |   |
|   |  |  |  |  | Potpis ponuditelja: |   |
|   |  |  |  |  | MP |  |  |  |  |   |
|   | Datum ponude: |   |  |  |  |   |
|   |   |   |   |   |   |   |   |   |   |   |

|  |  |
| --- | --- |
|  | **10. OBRAZAC POPISA IZVRŠENIH ISPORUKA:** |
|  |  |  |  |  |  |
|  | **S POTVRDOM NARUČITELJA O UREDNOM IZVRŠENJU UGOVORA** |
|  |  |  |  |  |  |
|  |  |  |  |  |  |
|  | **IZVRŠITELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  |  |
|  |  |  |  |  |  |
| **RB** | **PREDMET NABAVE**  | **VRIJEDNOST UGOVORA (kn)** | **DATUM ISPORUKE ROBE**  | **NAZIV NARUČITELJA** | **POTVRDA (potpis i pečat naručitelja)** |
| 1 | 2 | 3 | 4 | 5 | 6 |
| 1. |   |   |   |   |   |
| 2. |  |  |  |  |  |
| 3. |  |  |  |  |  |
|  |  |  |  |  |  |
|  |
|  |  |  |  |  |

Napomena:

Umjesto ovog obrasca, Ponuditelj može dostaviti i svoj popis koji će sadržavati sve tražene elemente, te odvojenu potvrdu naručitelja. Potvrda naručitelja mora sadržavati sve elemente tražene ovim obrascem.

**13. IZJAVA O PRIHVAĆANJU UVJETA IZ DOKUMENTACIJE ZA NADMETANJE**

Izjavljujemo da smo proučili uvjete iz dokumentacije za nadmetanje za opskrbu električnom energijom, te da je u cijelosti prihvaćamo.

 Potpis ponuditelja:

 MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***POPIS DOKUMENTACIJE***

 str. od do

1. Ponudbeni list \_\_\_\_\_\_\_\_\_\_\_

2. Troškovnik \_\_\_\_\_\_\_\_\_\_\_

3. Dokaz o pravnoj i poslovnoj sposobnosti

3.1. Izvadak iz registra \_\_\_\_\_\_\_\_\_\_\_

3.2. Dozvola Hrvatske regulatorne agencije (HERA) za

 obavljanje djelatnosti opskrbe električnom energijom \_\_\_\_\_\_\_\_\_\_\_\_\_

3.3. Sklopljen Sporazum kojim se reguliraju prava i

 obveze između tržišnog sudionika (opskrbljivača) i

 Operatora tržišta \_\_\_\_\_\_\_\_\_\_\_\_

3.4. Sklopljeni ugovor o međusobnim pravima i obvezama

 u svezi s preuzimanjem, obračunom i naplatom pripadajućeg

 udjela električne energije proizvedene iz postrojenja koja

 koriste obnovljive izvore energije i kogeneracije \_\_\_\_\_\_\_\_\_\_\_\_

4. BON-2/SOL-2 ili slično \_\_\_\_\_\_\_\_\_\_\_\_

5. Izjava o nekažnjavanju \_\_\_\_\_\_\_\_\_\_\_

6. Potvrda porezne uprave \_\_\_\_\_\_\_\_\_\_\_

7. Jamstvo za ozbiljnost ponude \_\_\_\_\_\_\_\_\_\_\_

8. Popis isporuka sa potvrdom \_\_\_\_\_\_\_\_\_\_\_

9. Izjava o prihvaćanju uvjeta iz dokumentacije

za nadmetanje \_\_\_\_\_\_\_\_\_\_\_